ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዛንዚባር፡ ዘሕዝን ዛንታ ልዕልቲ ሳይዳ ሳልመ 3 ሰነ 2019 ምንጪ ስእሊ, Courtesy of Michael Bauer Ruete እታ ሓንቲ ካብ 36 ደቂ ሱልጣን ዛንዚባር ዝነበረት ሳይዳ ሳልመ ኣብ ዛንዚባር እያ ዓብያ፡ ብጀካ ናጽነት ከኣ ኩሉ ነገር'ዩ ነይርዋ። እዛ ልዕልቲ፡ ጓል 22 ዓመት ኣብ ዝነበረትሉ ካብ ሓደ ጀርመናዊ ነጋዳይ ብዘይ ወግዓዊ ቃል ኪዳን ብምጥናሳ፡ ንሂወታ ፈሪሓ ካብ ተወሊዳ ዝዓበየትላ ሃገራ ዛንዚባር ሃዲማ ወጸት። እቲ ዘሐዝን ዛንታኣ ንክትጽሕፍ ስለ ዝደፍኣ ታሪኽ ሂወታ ክትጽሕፍ በቒዓ፡ እንተኾነ ዛንታኣ ውሑድ ሰብ'ዩ ዝፈልጦ። ምንጪ ስእሊ, Michael Bauer Ruete መግለጺ ስእሊ, ጓል ጓላ ንሳይዳ ሳልመ ዝኾነት ኦልጋ መስራቲ ቤተ መዘክር ልዕልቲ ሳይዳ ሳልመ ኣብ ዛንዚባር ዝኾነ ሰይድ ኢል ገይቲ ምስ ቢቢሲ ኣብ ዝገበሮ ቃለ መሕተት፡ "ሳይዳ ሳልመ፡ ነቲ ዝነበረ ድሑር ኣጠማምታ ደቂ ኣንስትዮ ብምስባር፡ ምጽሓፍን ምንባብን ዝምሃረት እያ" ይብል። ሳይዳ ሳልመ፡ ታሪኽ ሂወታ ክትጽሕፍ ዝበቐዐት ፋልመይቲ ኣፍሪቃዊት ጓል ምዃና እዩ ዝጥቀስ። ሳይዳ ሳልመ፡ ቋንቋታት ስዋሂሊ፡ ዓረብ፡ ቱርክን ጀርመንን ክትዛረብ ትኽእል ነይራ። "ዋላ ኣብ ጀርመን ነቲ ብዛዕባ ምብራቕ ኣፍሪቃ ዝነበረ ግንዛበ ክትብድህ ዝኸኣለት እያ" ይብል ሰይድ ኢል ገይቲ፡ ብምስዓብ ሳይዳ ሳልመ ናይ መጀመርታ ጓል ኣንስተይቲ ንስልቲ ኣነባብራ ህዝብታት ጀርመንን ዛንዚባርን ብዕሙቕ ዝበለ ኣገባብ ክትትንትን ዝክኣለት እያ ይብል። "ብፍላይ ብዛዕባ ኣብቲ እዋን ብቑርን ብጥምየትን ኣብ ኣውሮጳ ዝመቱ ዝነበሩ ህጻናት ተኻቲዓ፡ እቲ ቁጽሪ ክንኪ ምግባራ ንኽትድነቕ ደራኺ ግደ ነይርዎ እዩ" ኣብ ዛንዚባር ዝነበረ ሂወታ ኣብ 1844 ኣብ ዛንዚባር (ኣብ ህንዳዊ ውቅያኖስ እትርከብ ኣብዚ ሕጂ እዋን ኣካል ታንዛንያ ዘላ ደሴት)፡ ካብ ኣቡኣ ሱልጣን ሳይድ ኢብን ዝተወለደት ሳይዳ ሳልመ፡ ከም ህጻን ኣብ መጀመርታ ፊደላት ዓረብ ክትፈልጥ ዕድል ኣይነበራን፡ ኣብ መበል 11 ዓመታ ዓቢ ሓዋ፡ ማጂድ ንኣቡኡ ካብ ስልጣን ኣልዩ ዙፋን ድሕሪ ምሓዙ ካብ ካልእ ባርጋሃሽ ተቓውሞ ስለ ዝገጠሞ ኣብ ሞንጎኦም ናዕቢ ተላዓለ። ኣመሪካውያን ገንዘብ'ዶስ ምሕዝነት የብልጹ?
